title: Регламент за изпълнение (ЕС) № 723/2011 на Съвета от 18 юли 2011 година за разширяване обхвата на окончателното антидъмпингово мито, наложено с Регламент (ЕО) № 91/2009 върху вноса на някои скрепителни елементи от желязо или стомана с произход от Китайската народна република, върху вноса на някои скрепителни елементи от желязо или стомана, изпращани от Малайзия, с деклариран или не произход от Малайзия

text:
               26.7.2011

               BG

               Официален вестник на Европейския съюз

               L 194/6

         РЕГЛАМЕНТ ЗА ИЗПЪЛНЕНИЕ (ЕС) № 723/2011 НА СЪВЕТА
   от 18 юли 2011 година
   за разширяване обхвата на окончателното антидъмпингово мито, наложено с Регламент (ЕО) № 91/2009 върху вноса на някои скрепителни елементи от желязо или стомана с произход от Китайската народна република, върху вноса на някои скрепителни елементи от желязо или стомана, изпращани от Малайзия, с деклариран или не произход от Малайзия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 13 от него,
   като взе предвид предложението на Европейската комисия, представено след консултация с Консултативния комитет,
   като има предвид, че:
   1.   ПРОЦЕДУРА

   1.1.   Съществуващи мерки

               (1)

               С Регламент (ЕО) № 91/2009 (2) („първоначалният регламент“) Съветът наложи окончателно антидъмпингово мито в размер на 85 % върху вноса на някои скрепителни елементи от желязо или стомана с произход от Китайската народна република („КНР“ или „Китай“) за всички дружества, освен посочените в член 1, параграф 2 и в приложение 1 от посочения регламент. Тези мерки ще бъдат наричани по-нататък „действащите мерки“, а разследването, довело до мерките, наложени с първоначалния регламент, ще бъде наричано по-нататък „първоначалното разследване“.

         1.2.   Ex-officio започване на процедура

               (2)

               След първоначалното разследване, определени доказателства, с които разполага Комисията, показаха, че антидъмпинговите мерки, наложени върху вноса на някои скрепителни елементи от желязо или стомана с произход от КНР („разглежданият продукт“), се заобикалят чрез претоварване през Малайзия.

               (3)

                  Prima facie доказателствата, с които разполага Комисията, показаха, че след налагането на действащите мерки е настъпила значителна промяна в схемите на търговия по отношение на износа от КНР и Малайзия към Съюза, която изглежда се дължи на налагането на действащите мерки. Не съществуваше друга достатъчно основателна причина или оправдание за такава промяна, освен налагането на действащите мерки.

               (4)

               Освен това доказателствата сочат, че коригиращият ефект на действащите мерки е неутрализиран както по отношение на количеството, така и по отношение на цената. Доказателствата също сочат, че и повишеният внос от Малайзия се осъществява на цени под невредоносната цена, установена при първоначалното разследване.

               (5)

               На последно място, съществуват доказателства за това, че цените на някои скрепителни елементи от желязо или стомана, изпращани от Малайзия, са дъмпингови спрямо нормалната стойност, установена за сходния продукт по време на първоначалното разследване.

               (6)

               След като установи след провеждането на консултация с Консултативния комитет, че съществуват достатъчно prima facie доказателства за започване на разследване съгласно член 13 от основния регламент, Комисията ex-officio започна разследване с Регламент (ЕС) № 966/2010 (3) („регламентът за започване на разследване“). В съответствие с член 13, параграф 3 и член 14, параграф 5 от основния регламент, посредством регламента за започване на разследване Комисията също така даде указание на митническите органи да регистрират вноса на някои скрепителни елементи от желязо или стомана, изпращани от Малайзия.

         1.3.   Разследване

               (7)

               Комисията уведоми официално властите на КНР и Малайзия, производителите износители и търговците в тези държави, вносителите в Съюза, за които е известно, че са засегнати страни, и промишлеността на Съюза за започването на разследването. Изпратени бяха въпросници на производителите/износителите в КНР и Малайзия, които са известни на Комисията или са заявили своя интерес в сроковете, посочени в съображение 19 от регламента за започване на разследване. Изпратени бяха въпросници и на вносителите в Съюза. На заинтересованите страни бе дадена възможност да изразят в писмен вид своите становища и да поискат да бъдат изслушани в срока, указан в регламента за започване на разследване.

               (8)

               Деветнадесет производители износители от Малайзия, три групи производители износители от Китай и трима несвързани вносители от Съюза заявиха своя интерес. Няколко други дружества се свързаха с Комисията, но заявиха, че не участват в производството или износа на продукта, предмет на разследването.

               (9)

               Следните дружества отговориха на въпросниците, като впоследствие бяха извършени проверки на място на тяхна територия, с изключение на дружествата Menara Kerjaya Fasteners Sdn. Bhd, TR Formac Sdn. Bhd. и Excel Fastener Manufacturing Sdn. Bhd:

                  Производители износители в Малайзия:

                           —

                           Sofasco Industries (M) Sdn. Bhd, Penang,

                           —

                           Tigges Fastener Technology (M) Sdn. Bhd, Ipoh,

                           —

                           MCP Precision Sdn. Bhd, Penang,

                           —

                           HBS Fasteners Sdn. Bhd, Klang,

                           —

                           TZ Fasteners (M) Sdn. Bhd, Klang,

                           —

                           Menara Kerjaya Fasteners Sdn. Bhd, Penang,

                           —

                           Chin Well Fasteners Company Sdn. Bhd, Penang,

                           —

                           Acku Metal Industries (M) Sdn. Bhd, Penang,

                           —

                           Grand Fasteners Sdn. Bhd, Klang,

                           —

                           Jinfast Industries Sdn. Bhd, Penang,

                           —

                           Andfast Malaysia Sdn. Bhd, Ipoh,

                           —

                           ATC Metal Industrial Sdn. Bhd, Klang,

                           —

                           Pertama Metal Industries Sdn. Bhd, Shah Alam,

                           —

                           Excel Fastener Manufacturing Sdn. Bhd, Ipoh,

                           —

                           TI Metal Forgings Sdn. Bhd, Ipoh,

                           —

                           TR Formac (Malaysia) Sdn. Bhd, Klang,

                           —

                           United Bolt and Nut Sdn. Bhd, Seremban,

                           —

                           Power Steel and Electro Plating Sdn. Bhd, Klang,

                           —

                           KKC Fastener Industry Sdn. Bhd, Melaka.

         1.4.   Разследван период

               (10)

               Разследваният период обхвана периода от 1 януари 2008 г. до 30 септември 2010 г. („РП“). По отношение на РП бяха събрани данни с цел разследване, inter alia, на твърдяната промяна в схемите на търговия. За периода 1 октомври 2009 г.—30 септември 2010 г. бяха събрани по-подробни данни, за да се разследва възможното неутрализиране на коригиращия ефект на действащите мерки и наличието на дъмпинг.

         2.   РЕЗУЛТАТИ ОТ РАЗСЛЕДВАНЕТО

   2.1.   Общи положения

               (11)

               В съответствие с член 13, параграф 1 от основния регламент оценката за съществуването на заобикаляне бе направена чрез последователен анализ на това, дали има промяна в схемите на търговия между трети държави и Съюза; дали тази промяна произтича от практика, процес или дейност, за които няма достатъчно основание или икономическа обосновка, освен налагането на митото; дали има доказателства за нанесена вреда или за това, че коригиращият ефект на митото е бил неутрализиран по отношение на цените и/или количествата на сходния продукт; както и дали има доказателства за дъмпинг по отношение на нормалните стойности, предварително установени за сходния продукт, ако това е необходимо съгласно разпоредбите на член 2 от основния регламент.

         2.2.   Разглеждан продукт и сходен продукт

               (12)

               Разглежданият продукт е определеният при първоначалното разследване: някои скрепителни елементи от желязо или стомана, различни от продуктите от неръждаема стомана, т.е. винтове за дърво (с изключение на тирфони); рапидни винтове; други винтове и болтове с глави (със или без техните гайки или шайби, но изключвайки винтове, получени чрез струговане на пръти, профили или тел, с дебелина на стеблото, непревишаваща 6 mm и изключвайки винтове и болтове за закрепване на жп елементи), както и шайби с произход от КНР, класирани в кодове по КН 7318 12 90, 7318 14 91, 7318 14 99, 7318 15 59, 7318 15 69, 7318 15 81, 7318 15 89, ex 7318 15 90, ex 7318 21 00 и ex 7318 22 00.

               (13)

               Разследваният продукт е същият, както е определен в съображение 12, но изпращан от Малайзия, независимо дали е с деклариран или не произход от Малайзия.

               (14)

               Разследването показа, че описаните по-горе скрепителни елементи от желязо или стомана, изнасяни от КНР за Съюза, и тези, изпращани от Малайзия за Съюза, са с еднакви основни физически и технически характеристики и с еднакви приложения, поради което следва да се разглеждат като сходни продукти по смисъла на член 1, параграф 4 от основния регламент.

         2.3.   Степен на съдействие и определяне на обема на търговия

               (15)

               Както бе посочено в съображение 9, деветнадесет производители износители в Малайзия и трима производители износители в Китай оказаха съдействие, като изпратиха своите отговори на въпросника.

               (16)

               След като представи своите отговори на въпросника, едно малайзийско дружество уведоми Комисията, че е преустановило дейността си и поради това прекратява съдействието си.

               (17)

               По отношение на няколко други малайзийски дружества беше установено, че има основания за прилагането на член 18, параграф 1 от основния регламент поради причините, изложени по-долу в съображения 32—60.

               (18)

               Оказалите съдействие малайзийски производители износители съставляват 55 % от общия обем на износа от Малайзия за Съюза през РП на продукта, предмет на разследването, според докладваното в COMEXT. Общият обем на износа е определен въз основа на данните в COMEXT.

               (19)

               Нивото на съдействие от страна на производителите износители в КНР беше ниско, като отговори на въпросника бяха представени само от трима износители производители. При това нито едно от тези дружества не изнася разглеждания продукт за Съюза или за Малайзия. Поради това, въз основа на информацията, предоставена от оказалите съдействие страни, не бе възможно да се установи обективно обемът на износа на разглеждания продукт от КНР.

               (20)

               С оглед на гореизложеното се наложи констатациите по отношение на вноса на някои скрепителни елементи от желязо или стомана в Съюза и износа на разглеждания продукт от КНР за Малайзия да бъдат направени отчасти въз основа на наличните данни в съответствие с член 18 от основния регламент. За определяне на общия обем на вноса от КНР за Съюза бяха използвани данни от COMEXT. За определяне на общия износ от КНР за Малайзия бяха използвани китайски и малайзийски национални статистически данни. Данните бяха сверени също така с подробните данни за вноса и износа, които бяха предоставени от митническите органи на Малайзия.

               (21)

               Обемът на вноса, регистриран в малайзийските и китайските статистически данни, обхващаше по-обширна продуктова група от разглеждания продукт или от продукта, предмет на разследването. Предвид данните от COMEXT и проверените данни по отношение на китайските и малайзийските производители на скрепителни елементи обаче бе възможно да се установи, че значителна част от този обем на вноса обхваща разглеждания продукт. Съответно, тези данни можаха да бъдат използвани за установяване на промените в схемите на търговия, както и да бъдат сверени с други данни, като данните, предоставени от оказалите съдействие производители износители и вносители.

         2.4.   Промяна в схемите на търговия

               (22)

               Вносът на разглеждания продукт от Китай в Съюза е спаднал драстично след налагането на първоначалните мерки през януари 2009 г.

               (23)

               От друга страна, общият обем на вноса на продукта, предмет на разследването, от Малайзия в Съюза е нараснал значително през 2009 и 2010 г. Както данните от COMEXT, така и данните за износа, предоставени от оказалите съдействие дружества, сочат, че нивото на износа от Малайзия за Съюза в тези години е нараснало, докато през предходните години е било непроменено.

               (24)

               В таблица 1 е посочено количеството на вноса на някои скрепителни елементи от желязо или стомана от КНР и Малайзия в Съюза след налагането на мерките през 2009 г.:

                  Таблица 1

                  Развитие на вноса в Съюза на някои скрепителни елементи от желязо или стомана след налагането на мерките

                           Обем на вноса в тонове

                           2008 г.

                           2009 г.

                           1.10.2009 г.—30.9.2010 г.

                           КНР

                           432 049

                           64 609

                           27 000

                           Дял от общия внос

                           82,2 %

                           38,0 %

                           15,4 %

                           Малайзия

                           8 791

                           31 050

                           89 000

                           Дял от общия внос

                           1,7 %

                           18,3 %

                           50,9 %

                              Източник: COMEXT, малайзийски и китайски статистически данни

               (25)

               Горните данни ясно показват, че от 2009 г. насам малайзийските износители значително са надминали по продажби и до известна степен са изместили китайските износители на пазара на Съюза по обем на вноса. След въвеждането на мерките вносът в Съюза от Китай бележи значителен спад (94 %).

               (26)

               В рамките на същия период се наблюдава рязко покачване на износа на скрепителни елементи от КНР за Малайзия: от едно сравнително ниско ниво през 2008 г. (8 829 тона) той е достигнал 89 471 тона през РП.

                  Таблица 2

                  Внос на скрепителни елементи от Китай в Малайзия, считано от 2008 г.

                           2008 г.

                           2009 г.

                           1.10.2009 г.—30.9.2010 г.

                           Внос (в метрични тонове)

                           8 829

                           61 973

                           89 471

                              Годишно изменение (в процентно изражение)

                              600 %

                              45 %

                              Индекс (2008 г. = 100)

                              100

                              700

                              1 013

                              Източник: малайзийски митнически статистически данни

               (27)

               За установяването на тенденциите при търговския поток на някои скрепителни елементи от желязо или стомана от Китай за Малайзия бяха използвани както малайзийски, така и китайски статистически данни. И в двата случая такива данни са налични само за продуктова група, която е по-широкообхватна от разглеждания продукт. Предвид данните от COMEXT и проверените данни по отношение на китайските и малайзийските производители на скрепителни елементи обаче бе установено, че съществена част от този обем на вноса обхваща разглеждания продукт, така че тези данни могат да бъдат взети под внимание.

               (28)

               Общият обем на производството на оказалите съдействие производители в Малайзия е останал сравнително непроменен преди налагането на мерките през 2009 г. От този момент нататък обаче малайзийските производители значително са увеличили своето производство.

                  Таблица 3

                  Производство на продукта, предмет на разследването, от оказалите съдействие дружества в Малайзия

                           2008 г.

                           2009 г.

                           1.10.2009 г.—30.9.2010 г.

                           Производствен обем (в метрични тонове)

                           38 763

                           33 758

                           61 262

                              Източник: информация, предоставена от оказалите съдействие производители

         2.5.   Заключение относно промяната в схемите на търговия

               (29)

               Намаляването като цяло на износа от Китай за Съюза, считано от 2009 г., и успоредно с него увеличаването на износа с произход от Малайзия и на износа от КНР за Малайзия след налагането на първоначалните мерки представляват промяна в схемите на търговия между горепосочените държави, от една страна, и Съюза, от друга.

         2.6.   Естество на заобикалянето

               (30)

               Член 13, параграф 1 от основния регламент съдържа изискването промяната в схемите на търговия да произтича от практика, процес или дейност, за които няма достатъчно основание или икономическа обосновка освен налагането на митото. Практиката, процесът или дейността включва, inter alia, изпращането на продукта, обект на мерките, през трети държави и комплектоването на части чрез операция по комплектоване в Съюза или в трета държава. За целта съществуването на операции по комплектоване беше определено в съответствие с член 13, параграф 2 от основния регламент.

               (31)

               Разследването разкри, че някои вносители в Съюза са се снабдявали със скрепителни елементи с китайски произход от малайзийски износители, които не оказаха съдействие на настоящото разследване. Тази информация беше сверена с малайзийските търговски бази данни, които разкриха, че поне част от скрепителните елементи, изнесени от тези неоказали съдействие дружества, действително е произведена в КНР.

               (32)

               Освен това, както подробно е изложено в съображения 52—58 по-долу, установено бе, че редица оказали съдействие малайзийски производители са предоставили подвеждаща информация, по-специално по отношение на техните връзки с китайските производители, вноса на готова продукция от Китай и произхода на износа за Съюза на продукта, предмет на разследването. За някои от тях бе установено, че изнасят за Съюза скрепителни елементи от желязо или стомана с китайски произход. Това бе потвърдено също така от направените заключения във връзка с промяната в схемите на търговия, описана по-горе в съображение 29.

               (33)

               През 2009 г. Европейската служба за борба с измамите (OLAF) започна разследване във връзка с предполагаемо претоварване на същия продукт през Малайзия. Освен това разследването разкри, че малайзийските власти са провели разследвания във връзка с твърдения за практики по заобикаляне по същото време и са стигнали до заключението, че няколко дружества — основно търговци — са извършвали измами при повторния износ на продукта, като са подправяли произхода на някои скрепителни елементи от желязо или стомана, внесени от КНР в Малайзия.

               (34)

               Следователно беше потвърдено, че се практикува претоварване на продукти с китайски произход през Малайзия.

               (35)

               Едно от инспектираните дружества не произвеждаше скрепителни елементи от изходната суровина (т.е. валцдрат), а доокомплектоваше скрепителни елементи от полуготови заготовки (т.е. валцдрат, който е насечен и изтеглен, но все още не е резбован, отгрят или байцван). Това дружество обаче не е осъществявало износ по време на РП. Друго дружество произвеждаше скрепителни елементи главно от валцдрат, но също така от полуготови заготовки. По отношение на това дружество беше установено, че не е налице заобикаляне в съответствие с разпоредбите на член 13, параграф 2 от основния регламент, както е посочено по-подробно в съображения 62 и 63 по-долу.

         2.7.   Липса на достатъчно основание или икономическа обосновка, освен налагането на антидъмпинговото мито

               (36)

               Разследването не установи друго достатъчно основание или икономическа обосновка за претоварването освен желанието да се избегнат действащите мерки, наложени върху някои скрепителни елементи от желязо или стомана с произход от Китай. Не бяха намерени други елементи, освен митото, които да могат да се разглеждат като компенсация за разходите за претоварване, по-специално по отношение на транспортирането и претоварването на разглеждания продукт от КНР през Малайзия.

         2.8.   Неутрализиране на коригиращия ефект на антидъмпинговото мито

               (37)

               За да се прецени дали внесените продукти са неутрализирали, по отношение на количествата и цените, коригиращия ефект на действащите мерки, наложени върху вноса на някои скрепителни елементи от желязо или стомана с произход от КНР, бяха използвани най-надеждните налични данни за количествата и цените на износа, осъществяван от неоказалите съдействие дружества, а именно проверените данни, предоставени от оказалите съдействие производители износители, и данните от COMEXT. Така определените цени бяха сравнени с нивото на елиминиране на вредата, установено за производителите от Съюза в съображение 226 от първоначалния регламент.

               (38)

               В количествено изражение увеличението на вноса от Малайзия беше оценено като значително. Предполагаемото потребление на Съюза по време на РП дава сходни индикации за значимостта на този внос. Сравнението между нивото на елиминиране на вредата, установено в първоначалния регламент, и среднопретеглената експортна цена свидетелства за наличието на продажби на значително занижени цени. Поради това беше направено заключението, че коригиращият ефект на действащите мерки е неутрализиран както по отношение на количествата, така и по отношение на цените.

         2.9.   Доказателства за дъмпинг

               (39)

               Накрая, в съответствие с член 13, параграфи 1 и 2 от основния регламент беше проверено дали съществуват доказателства за дъмпинг във връзка с предварително определената нормална стойност за сходните продукти.

               (40)

               В първоначалния регламент нормалната стойност беше определена въз основа на цените в Индия, която в посоченото разследване беше определена като подходяща държава аналог с пазарна икономика за КНР. Счетено бе за целесъобразно да се използва нормалната стойност, определена по-рано в съответствие с член 13, параграф 1 от основния регламент.

               (41)

               Значителна част от износа с произход от Малайзия е бил извършен от неоказали съдействие износители или от оказали съдействие износители, но предоставили подвеждаща информация. Поради тази причина, за установяването на експортните цени на продуктите с произход от Малайзия, бе решено те да бъдат изчислени въз основа на наличните факти, т.е. на средната експортна цена на някои скрепителни елементи от желязо или стомана по време на РП, съдържаща се в базата данни COMEXT.

               (42)

               С цел обективното сравнение между нормалната стойност и експортната цена под формата на корекции бяха надлежно отчетени разликите, които влияят на цените и на сравнимостта на цените, в съответствие с член 2, параграф 10 от основния регламент. Поради това бяха направени корекции за разликите в непреките данъци и разходите за транспорт и застраховки въз основа на средните разходи на малайзийските производители/износители, оказали съдействие през РП.

               (43)

               В съответствие с член 2, параграфи 11 и 12 от основния регламент дъмпингът беше изчислен чрез сравнение на среднопретеглената нормална стойност, определена в първоначалния регламент, и среднопретеглените експортни цени през РП на настоящото разследване, изразени като процент от цената CIF на границата на Съюза преди обмитяването.

               (44)

               Сравнението на така определените среднопретеглена нормална стойност и среднопретеглени експортни цени показа наличието на дъмпинг.

         3.   МЕРКИ

               (45)

               Предвид гореизложеното се стигна до заключението, че окончателното антидъмпингово мито, наложено върху вноса на някои скрепителни елементи от желязо или стомана с произход от КНР, е било заобикаляно чрез претоварване на стоките през Малайзия, по смисъла на член 13, параграф 1 от основния регламент.

               (46)

               В съответствие с член 13, параграф 1, първото изречение от основния регламент обхватът на действащите мерки, наложени върху вноса на разглеждания продукт с произход от КНР, следва да бъде разширен върху вноса на същия продукт, изпращан от Малайзия, независимо дали е с деклариран или не произход от Малайзия.

               (47)

               По-специално, предвид ниската степен на съдействие, оказано от страна на китайските производители износители, мярката, чийто обхват следва да бъде разширен, следва да е мярката, установена в член 1, параграф 2 от Регламент (ЕО) № 91/2009 за „всички останали дружества“, а именно окончателно антидъмпингово мито в размер на 85 %, приложимо за нетната цена франко граница на Съюза преди обмитяване.

               (48)

               В съответствие с член 13, параграф 3 и член 14, параграф 5 от основния регламент, в които се предвижда мерките с разширен обхват да се прилагат спрямо внос, който при влизане на територията на Съюза е бил регистриран съгласно регламента за започване на разследване, митото следва да бъде събирано върху посочения регистриран внос на някои скрепителни елементи от желязо или стомана, изпращани от Малайзия.

         4.   МОЛБИ ЗА ОСВОБОЖДАВАНЕ

               (49)

               Деветнадесетте малайзийски дружества, представили отговори на въпросника, поискаха да бъдат освободени от евентуалното налагане на мерки с разширен обхват в съответствие с член 13, параграф 4 от основния регламент.

               (50)

               Както беше пояснено в съображение 16, едно от тези дружества впоследствие преустанови своето сътрудничество и оттегли искането си за освобождаване.

               (51)

               За други две дружества бе установено, че не са осъществявали износ на продукта по време на РП, и се оказа невъзможно да бъдат направени каквито и да било заключения за естеството на тяхната дейност Поради това на този етап на тези две дружества не може да бъде предоставено освобождаване. Ако след разширяването на обхвата на действащите антидъмпингови мерки обаче се окаже, че са изпълнени условията по член 11, параграф 4 и член 13, параграф 4 от основния регламент, и двете дружества могат да поискат да бъде преразгледано тяхното положение.

               (52)

               Едното от тези дружества запита, след като не е имало искане от страна на промишлеността на Съюза за регистрационен режим, дали е било спазено изискването на член 14, параграф 5, второто изречение от основния регламент при въвеждането на регистрационен режим за вноса с регламента за започване на разследване. В случая обаче се касае за разследване за заобикаляне на антидъмпингови мерки, започнато от Комисията ex officio на основание член 13, параграф 3 във връзка с член 14, параграф 5, първото изречение от основния регламент. Поради това второто изречение от член 14, параграф 5 от основния регламент не е релевантно в този случай. Всяко друго тълкуване би премахнало полезния ефект от факта, че член 13, параграф 3 от основния регламент предвижда, че Комисията може ex officio да разследва евентуално заобикаляне.

               (53)

               Същото дружество твърди и че не е била проведена консултация с Консултативния комитет, както се предвижда в член 14, параграф 5, първото изречение от основния регламент. В съответствие с член 13, параграф 3 и член 14, параграф 5 от основния регламент обаче, започването на разследването по искане на Комисията е станало след консултация с Консултативния комитет, макар това да не е изрично посочено в регламента за започване на разследване.

               (54)

               За седем дружества бе установено, че са предоставили невярна или подвеждаща информация. В съответствие с член 18, параграф 4 от основния регламент тези дружества бяха информирани за намерението предоставената от тях информация да не бъде взета под внимание и им бе даден срок, в който да представят допълнителни разяснения.

               (55)

               Предоставените от тези дружества допълнителни разяснения не бяха от такъв характер, че това да доведе до промяна в заключението, че тези дружества са предоставили подвеждаща информация. Поради това, в съответствие с член 18, параграф 1 от основния регламент заключенията по отношение на тези дружества се основаваха на наличните факти.

               (56)

               За две от тези седем дружества бе установено, че са скрили вноса на готова продукция с произход от КНР. Едното от тези дружества също така е подправяло фактури. Дружество в Малайзия, което се занимава с производство и износ на скрепителни елементи и бе поискало освобождаване, се оказа свързано с това дружество.

               (57)

               За други две дружества бе установено, че са скрили връзката си с китайски производител на някои скрепителни елементи от желязо или стомана.

               (58)

               И накрая, за две други дружества бе установено, че са скрили връзките, които поддържат помежду си, както и обстоятелството, че не разполагат с достатъчно производствени мощности, за да произвеждат това, което изнасят, и че са възпрепятствали разследването, като не са предоставили нужната информация.

               (59)

               С оглед на заключенията по отношение на промяната в схемите на търговия и претоварването, описани в съображения 22—34 по-горе, и като беше взето предвид естеството на подвеждащата информация, изложено в съображения 56—58 по-горе, не бе възможно да бъде предоставено поисканото от тези седем дружества освобождаване в съответствие с член 13, параграф 4 от основния регламент.

               (60)

               Едно дружество не можа да покаже нито едно съоръжение за производство на скрепителни елементи и отказа достъп до своята счетоводна документация. Освен това бяха намерени доказателства за претоварване по време на РП. Поради това не бе възможно да бъде предоставено освобождаване в съответствие с член 13, параграф 4 от основния регламент.

               (61)

               По отношение на останалите осем малайзийски производители износители бе установено, че не участват в практики по заобикаляне, поради което на тези дружества може да се предостави освобождаване.

               (62)

               Едното от тези осем дружества е създадено след налагането на действащите мерки от негово китайско дружество майка, което е обект на тези мерки. Китайското дружество майка постепенно е прехвърлило част от машините си в Малайзия с цел обслужване на пазара на Съюза през Малайзия. В началната фаза от дейността си дружеството е произвеждало някои скрепителни елементи от полуготови продукти, които са били изпращани от китайското дружество майка за доокомплектоване На по-късен етап, но все така по време на РП, след като повече машини са били прехвърлени, скрепителните елементи са били произвеждани главно от суровината стоманен валцдрат, също доставяна от китайското дружество майка.

               (63)

               Първоначално бе счетено, че на това дружество следва да се откаже освобождаване. Предвид обаче коментарите, получени след разгласяването, по отношение, наред с останалото, на добавената стойност на продукта в Малайзия, бе направено заключението, че дружеството не участва в практики по заобикаляне. Поради това на дружеството може да бъде предоставено освобождаване.

               (64)

               Друго от тези осем дружества също е свързано с дружество в КНР, което е обект на първоначалните мерки. Това малайзийско дружество обаче е създадено през 1998 г. от неговите тайвански собственици, които са създали дъщерното си дружество в КНР едва на по-късен етап, но все пак преди влизането в сила на мерките срещу КНР. Няма доказателства, че тези връзки са създадени или използвани за заобикаляне на действащите мерки по отношение на вноса с произход от КНР по смисъла на член 13, параграф 4 от основния регламент.

               (65)

               Счита се, че в случая са необходими специални мерки, за да се гарантира правилното прилагане на такива освобождавания. Такава специална мярка е изискването за представяне на митническите органи на държавите-членки на валидна търговска фактура, която да отговаря на изискванията, посочени в приложението към настоящия регламент. Внос, който не е придружен от такава фактура, подлежи на облагане с антидъмпинговото мито с разширен обхват.

               (66)

               От другите производители, които не са заявили своя интерес при настоящата процедура и не са осъществявали износ на продукта, предмет на разследването, по време на РП, но възнамеряват да подадат искане за освобождаване от антидъмпинговото мито с разширен обхват по реда на член 11, параграф 4 и член 13, параграф 4 от основния регламент, ще бъде поискано да попълнят въпросник, за да се даде възможност на Комисията да оцени съответното искане. Комисията обикновено извършва и проверка на място. При положение че са спазени условията, определени в член 11, параграф 4 и член 13, параграф 4 от основния регламент, може да бъде предоставено освобождаване.

               (67)

               Когато има основания за освобождаване и след консултация с Консултативния комитет, Комисията ще предложи съответното изменение на настоящия регламент. Впоследствие всяко предоставено освобождаване ще бъде обект на наблюдение с цел да се следи за спазването на посочените в него условия.

         5.   РАЗГЛАСЯВАНЕ

               (68)

               Всички заинтересовани страни бяха информирани за основните факти и съображения, довели до гореизложените заключения, и бяха поканени да представят коментари. Представените от страните устни и писмени коментари бяха разгледани. С изключение на коментарите, изпратени от едно дружество, както е посочено в съображения 62 и 63 по-горе, нито един от представените аргументи не доведе до промяна в окончателните заключения,

         ПРИЕ НАСТОЯЩИЯ РЕГЛАМЕНТ:
   Член 1
   1.   Обхватът на окончателното антидъмпингово мито, което се прилага за „всички останали дружества“, наложено с член 1, параграф 2 от Регламент (ЕО) № 91/2009 върху вноса на някои скрепителни елементи от желязо или стомана, различни от продуктите от неръждаема стомана, т.е. винтове за дърво (с изключение на тирфони); рапидни винтове; други винтове и болтове с глави (със или без техните гайки или шайби, но изключвайки винтове, получени чрез струговане на пръти, профили или тел, с дебелина на стеблото, непревишаваща 6 mm и изключвайки винтове и болтове за закрепване на жп елементи), както и шайби с произход от Китайската народна република, се разширява върху вноса на някои скрепителни елементи от желязо или стомана, различни от продуктите от неръждаема стомана, т.е. винтове за дърво (с изключение на тирфони); рапидни винтове; други винтове и болтове с глави (със или без техните гайки или шайби, но изключвайки винтове, получени чрез струговане на пръти, профили или тел, с дебелина на стеблото, непревишаваща 6 mm и изключвайки винтове и болтове за закрепване на жп елементи), както и шайби, изпращани от Малайзия, декларирани или не с произход от Малайзия, понастоящем класирани в кодове по КН ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 и ex 7318 22 00 (кодове по ТАРИК 7318129011, 7318129091, 7318149111, 7318149191, 7318149911, 7318149991, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 и 7318220095), с изключение на елементите, произведени от дружествата, посочени по-долу:

               Дружество

                  Допълнителен код по ТАРИК

               Acku Metal Industries (M) Sdn. Bhd

               B123

               Chin Well Fasteners Company Sdn. Bhd

               B124

               Jinfast Industries Sdn. Bhd

               B125

               Power Steel and Electroplating Sdn. Bhd

               B126

               Sofasco Industries (M) Sdn. Bhd

               B127

               Tigges Fastener Technology (M) Sdn. Bhd

               B128

               TI Metal Forgings Sdn. Bhd

               B129

               United Bolt and Nut Sdn. Bhd

               B130

         2.   Задължително условие за прилагането на освобождаванията, предоставени на дружествата, изрично посочени в параграф 1 от настоящия член или получили разрешение от Комисията в съответствие с член 2, параграф 2, е представянето на митническите органи на държавите-членки на валидна търговска фактура, която отговаря на изискванията, определени в приложението. Ако не бъде представена такава фактура, се прилага антидъмпинговото мито, наложено с параграф 1 от настоящия член.
   3.   Митото, чийто обхват е разширен съгласно параграф 1 от настоящия член, се събира върху вноса, изпращан от Малайзия, с деклариран или не произход от Малайзия, регистриран в съответствие с член 2 от Регламент (ЕС) № 966/2010 и член 13, параграф 3 и член 14, параграф 5 от Регламент (ЕО) № 1225/2009, с изключение на елементите, произведени от дружествата, изброени в параграф 1.
   4.   Освен ако не е предвидено друго, се прилагат действащите разпоредби относно митата.
   Член 2
   1.   Исканията за освобождаване от митото с разширен обхват съгласно член 1, се изготвят в писмен вид на един от официалните езици на Европейския съюз и трябва да бъдат подписани от лице, упълномощено да представлява субекта, искащ освобождаване. Искането трябва да бъде изпратено на следния адрес:

               European Commission

               Directorate-General for Trade

               Directorate H

               Office: N-105 04/92

               1049 Brussels

               Belgium

               Fax +32 22956505.

         2.   В съответствие с член 13, параграф 4 от Регламент (ЕО) № 1225/2009 Комисията може, след консултация с Консултативния комитет, да разреши със свое решение освобождаване от митото с разширен обхват, въведено с член 1 от настоящия регламент, на вноса от дружества, които не заобикалят антидъмпинговите мерки, наложени с Регламент (ЕО) № 91/2009.
   Член 3
   На митническите органи се указва да преустановят регистрацията на вноса, въведена в съответствие с член 2 от Регламент (ЕС) № 966/2010.
   Член 4
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 юли 2011 година.

            За Съвета

            Председател

         M. DOWGIELEWICZ

      (1)  ОВ L 343, 22.12.2009 г., стр. 51.

      (2)  ОВ L 29, 31.1.2009 г., стр. 1.

      (3)  ОВ L 282, 28.10.2010 г., стр. 29.

      ПРИЛОЖЕНИЕ
      Върху валидната търговска фактура по член 1, параграф 2 трябва да фигурира декларация, подписана от длъжностно лице на субекта, който издава търговската фактура, в следния формат:

                  1.

                  Име и длъжност на длъжностно лице на субекта, който издава търговската фактура.

                  2.

                  Следната декларация: „Аз, долуподписаният/ата, удостоверявам, че (обемът) от [съответния продукт], продаван за износ за Европейския съюз, включен в настоящата фактура, е произведен от (наименование и адрес на дружеството) (допълнителен код по ТАРИК) в (съответната държава). Декларирам, че информацията в настоящата фактура е пълна и вярна.“

                  3.

                  Дата и подпис.


title: Регламент за изпълнение (ЕС) № 938/2012 на Комисията от 12 октомври 2012 година за определяне на лихвените проценти за отчетната 2013 година на ЕФГЗ, които да се прилагат при изчисляване на разходите за финансиране на интервенционните мерки, обхващащи закупуване, съхранение и пласмент на запасите

text:
               13.10.2012

               BG

               Официален вестник на Европейския съюз

               L 280/3

         РЕГЛАМЕНТ ЗА ИЗПЪЛНЕНИЕ (ЕС) № 938/2012 НА КОМИСИЯТА
   от 12 октомври 2012 година
   за определяне на лихвените проценти за отчетната 2013 година на ЕФГЗ, които да се прилагат при изчисляване на разходите за финансиране на интервенционните мерки, обхващащи закупуване, съхранение и пласмент на запасите
   ЕВРОПЕЙСКАТА КОМИСИЯ
   като взе предвид Договора за функционирането на Европейския съюз,
   като взе предвид Регламент (ЕО) № 1290/2005 на Съвета от 21 юни 2005 г. за финансиране на Общата селскостопанска политика (1), и по-специално член 3, параграф 3 от него,
   като има предвид, че:

               (1)

               В член 4, параграф 1, буква а) от Регламент (ЕО) № 884/2006 на Комисията от 21 юни 2006 г. за определяне на подробни правила за прилагането на Регламент (ЕО) № 1290/2005 на Съвета за финансирането от страна на Европейския фонд за гарантиране на земеделието (ЕФГЗ) на интервенционни мерки под формата на операции на публично съхранение и отчитане на операции на публично съхранение от разплащателните агенции на държавите членки (2) се предвижда разходите за финансиране за фондове, набрани от държавите членки за закупуване на продукти, да се определят съгласно правилата, посочени в приложение IV към същия регламент.

               (2)

               По силата на точка I.1, първа алинея от приложение IV към Регламент (ЕО) № 884/2006 изчисляването на посочените разходи за финансиране се прави на базата на единен лихвен процент за Съюза, фиксиран от Комисията в началото на всяка отчетна година. Този лихвен процент съответства на средната стойност на срочните лихвени проценти Euribor за три и дванадесет месеца, регистрирани през шестте месеца преди нотификацията от държавите членки, предвидена в точка I.2, първа алинея от посоченото приложение IV, с тегло съответно една трета и две трети. Този лихвен процент трябва да бъде определен в началото на всяка отчетна година на Европейския фонд за гарантиране на земеделието (ЕФГЗ).

               (3)

               Ако нотифицираният от държава членка лихвен процент обаче е по-нисък от единния лихвен процент, фиксиран за Съюза, лихвеният процент за тази държава членка се фиксира на нивото на нотифицирания процент съгласно точка I.2, втора алинея от приложение IV към Регламент (ЕО) № 884/2006.

               (4)

               Освен това съгласно точка I.2, трета алинея от приложение IV към Регламент (ЕО) № 884/2006, ако няма нотификация от държава членка във вида и срока, посочени в точка I.2, първа алинея от същото приложение IV, прилаганият лихвен процент към тази държава членка се счита за нулев. Ако държава членка обяви, че не е дължала лихви, тъй като през съответния период не е имала земеделски продукти на публично съхранение, към тази държава членка се прилага единният лихвен процент, определен от Комисията. Австрия, България, Чешката република, Дания, Естония, Гърция, Испания, Италия, Кипър, Латвия, Люксембург, Малта, Полша, Португалия, Румъния, Словения и Словакия обявиха, че не са дължали лихви, тъй като през съответния период не са имали земеделски продукти на публично съхранение.

               (5)

               Предвид направените от държавите членки нотификации до Комисията лихвените проценти, приложими за отчетната 2013 година на ЕФГЗ, следва да се определят, като се вземат предвид посочените различни обстоятелства.

               (6)

               Мерките, предвидени в настоящия регламент, са в съответствие със становището на Комитета по земеделските фондове,

         ПРИЕ НАСТОЯЩИЯ РЕГЛАМЕНТ:
   Член 1
   За разходите за финансиране за фондове, набрани от държавите членки за закупуване на продукти, осчетоводяеми за отчетната 2013 година на Европейския фонд за гарантиране на земеделието (ЕФГЗ), лихвените проценти, предвидени в приложение IV към Регламент (ЕО) № 884/2006, в изпълнение на член 4, параграф 1, буква а) от същия регламент, се определят на:

               а)

               0,2 % за специалния лихвен процент, приложим във Финландия

               б)

               0,3 % за специалния лихвен процент, приложим в Германия

               в)

               0,5 % за специалния лихвен процент, приложим в Обединеното кралство и Ирландия

               г)

               0,9 % за специалния лихвен процент, приложим в Белгия

               д)

               1,0 % за единния лихвен процент за Съюза, приложим към останалите държави членки.

         Член 2
   Настоящият регламент влиза в сила в деня на публикуването му в Официален вестник на Европейския съюз.

   Той се прилага от 1 октомври 2012 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 октомври 2012 година.

            За Комисията

            Председател

         José Manuel BARROSO

      (1)  ОВ L 209, 11.8.2005 г., стр. 1.

      (2)  ОВ L 171, 23.6.2006 г., стр. 35.


title: Регламент за изпълнение (ЕС) 2016/39 на Комисията от 14 януари 2016 година за изменение във връзка с високопатогенна инфлуенца по птиците на приложение I към Регламент (ЕО) № 798/2008 по отношение на вписването за Мексико в списъка на трети държави, територии, зони или компартменти, от които могат да бъдат внасяни или да преминават транзитно през територията на Съюза определени стоки, получени от домашни птици (Текст от значение за ЕИП)

text:
               16.1.2016

               BG

               Официален вестник на Европейския съюз

               L 11/3

         РЕГЛАМЕНТ ЗА ИЗПЪЛНЕНИЕ (ЕС) 2016/39 НА КОМИСИЯТА
   от 14 януари 2016 година
   за изменение във връзка с високопатогенна инфлуенца по птиците на приложение I към Регламент (ЕО) № 798/2008 по отношение на вписването за Мексико в списъка на трети държави, територии, зони или компартменти, от които могат да бъдат внасяни или да преминават транзитно през територията на Съюза определени стоки, получени от домашни птици
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея, член 8, точка 4 и член 9, параграф 4, буква в) от нея,
   като има предвид, че:

               (1)

               В Регламент (ЕО) № 798/2008 на Комисията (2) се определят изискванията за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че посочените стоки могат да бъдат внасяни и да преминават транзитно през територията на Съюза само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.

               (2)

               В Регламент (ЕО) № 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.

               (3)

               Мексико фигурира в списъка в част 1 от приложение I към Регламент (ЕО) № 798/2008 като трета държава, от която са разрешени вносът и транзитът през територията на Съюза на яйца и яйчни продукти, свободни от определени патогени (SPF).

               (4)

               След появата на огнища на високопатогенна инфлуенца по птиците от подтип H7N3 на територията на Мексико през януари 2013 г., с Регламент за изпълнение (ЕС) № 437/2013 на Комисията (3) бе забранен вносът и транзитът на яйчни продукти през територията на Съюза.

               (5)

               Последното огнище на високопатогенна инфлуенца по птиците бе потвърдено в началото на март 2015 г.

               (6)

               На 8 май 2015 г. Мексико подаде информация за ситуацията във връзка с болестта високопатогенна инфлуенца по птиците на негова територия. Мексико приложи политика за борба с болестта чрез унищожаване на птиците и извърши наблюдение за случаи на високопатогенна инфлуенца по птиците. Не бе установено разпространение на вируса.

               (7)

               Комисията направи оценка на тази информация. Въз основа на направената оценка и на гаранциите, които Мексико предостави, службите на Комисията стигнаха до заключението че вносът и транзитът от цялата територия на Мексико през Съюза на яйчни продукти следва отново да бъде разрешен.

               (8)

               Вписването за Мексико в част 1 от приложение I към Регламент (ЕО) № 798/2008 следва да бъде съответно изменено.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Част 1 от приложение I към Регламент (ЕО) № 798/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2016 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (3)  Регламент за изпълнение (ЕС) № 437/2013 на Комисията от 8 май 2013 г. за изменение на Регламент (ЕО) № 798/2008 по отношение на вписването за Мексико в списъка от трети страни, територии, зони или компартменти, от които са разрешени вносът и транзитът през Съюза на някои стоки (ОВ L 129, 14.5.2013 г., стр. 25).

      ПРИЛОЖЕНИЕ
      В част 1 от приложение I към Регламент (ЕО) № 798/2008 вписването за Мексико се заменя със следното:

                     Код по ISO и име на третата държава или територия

                     Код на третата държава, територия, зона или компартмент

                     Описание на третата държава, територия, зона или компартмент

                     Ветеринарен сертификат

                     Специални условия

                     Специални условия

                     Статус на наблюдението по отношение на инфлуенцата по птиците

                     Ваксинационен статус по отношение на инфлуенцата по птиците

                     Статус по отношение на контрола на Salmonella

                     Образец/образци

                     Допълнителни гаранции

                     Крайна дата (1)

                     Начална дата (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „MX-Мексико

                     MX-0

                     Цялата страна

                     SPF

                     EP

                     5 февруари 2016 г.“


title: Регламент за изпълнение (ЕС) № 19/2012 на Комисията от 11 януари 2012 година за определяне на процент за приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар

text:
               12.1.2012

               BG

               Официален вестник на Европейския съюз

               L 8/34

         РЕГЛАМЕНТ ЗА ИЗПЪЛНЕНИЕ (ЕС) № 19/2012 НА КОМИСИЯТА
   от 11 януари 2012 година
   за определяне на процент за приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. относно правилата за прилагане на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
   като има предвид, че:

               (1)

               Съгласно член 61, първа алинея, буква г) от Регламент (ЕО) № 1234/2007 количеството захар, произведено през пазарната година в превишение на квотата, посочена в член 56 от същия регламент, може да бъде изнесено само в рамките на количествените ограничения, определени от Комисията.

               (2)

               Регламент за изпълнение (ЕС) № 372/2011 на Комисията от 15 април 2011 г. за определяне на количествените ограничения за износа на извънквотна захар и изоглюкоза до края на 2011/2012 пазарна година (3) определя гореспоменатите ограничения.

               (3)

               Количествата захар, обхванати от заявленията за износни лицензии, надхвърлят количествените ограничения, определени в Регламент за изпълнение (ЕС) № 372/2011. Поради това следва да бъде определен процент за приемане за количествата, заявени от 2 до 6 януари 2012 г. Всички заявления за износни лицензии за захар, подадени след 6 януари 2012 г., следва съответно да бъдат отхвърлени, а подаването на заявления за износни лицензии следва да бъде преустановено,

         ПРИЕ НАСТОЯЩИЯ РЕГЛАМЕНТ:
   Член 1
   1.   Износните лицензии за извънквотна захар, за които са подадени заявления от 2 до 6 януари 2012 г., се издават за заявените количества, умножени по процент за приемане в размер на 38,474060 %.
   2.   С настоящото се отхвърлят заявленията за износни лицензии за извънквотна захар, подадени на 9, 10, 11, 12 и 13 януари 2012 г.
   3.   Подаването на заявления за износни лицензии за извънквотна захар се преустановява за периода от 16 януари 2012 г. до 30 септември 2012 г.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 януари 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 102, 16.4.2011 г., стр. 8.


title: Регламент за изпълнение (ЕС) 2015/480 на Комисията от 20 март 2015 година за изменение за 227-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               21.3.2015

               BG

               Официален вестник на Европейския съюз

               L 77/1

         РЕГЛАМЕНТ ЗА ИЗПЪЛНЕНИЕ (ЕС) 2015/480 НА КОМИСИЯТА
   от 20 март 2015 година
   за изменение за 227-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а), член 7а, параграф 1 и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват физическите лица, групите и образуванията, спрямо които се прилага замразяването на средства и икономически ресурси по смисъла на този регламент.

               (2)

               На 13 март 2015 г. Комитетът по санкциите към Съвета за сигурност на Организацията на обединените нации (ООН) одобри добавянето на три физически лица и едно образувание в своя списък за Ал Кайда на физическите лица, групите и образуванията, спрямо които следва да се прилага замразяването на средства и икономически ресурси. На 16 март 2015 г. Комитетът по санкциите към Съвета за сигурност на ООН реши да заличи четири лица от списъка. Освен това на 19 февруари 2015 г. Комитетът по санкциите към Съвета за сигурност на ООН реши да измени едно вписване в списъка.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 март 2015 година.

            За Комисията,

            от името на председателя,

            началникът на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  1)

                  В категорията „Физически лица“ се добавят следните вписвания:

                              а)

                                 „Angga Dimas Pershada (известен(а) още като: a) Angga Dimas Persada, б) Angga Dimas Persadha, в) Angga Dimas Prasondha). Титла: генерален секретар (към средата на 2014 г.). Дата на раждане: 4.3.1985 г. Място на раждане: Джакарта, Индонезия. Гражданство: индонезийско. Паспорт №: индонезийски паспорт с номер W344982 (издаден на името на Angga Dimas Peshada). Друга информация: a) член на Jemaah Islamiyah; б) лидер на Hilal Ahmar Society Indonesia (HASI). Дата на определянето съгласно член 2а, параграф 4, буква б): 13.3.2015 г.“

                              б)

                                 „Bambang Sukirno (известен(а) още като: a) Pak Zahra, б) Abu Zahra). Дата на раждане: 5.4.1975 г. Място на раждане: Индонезия. Гражданство: индонезийско. Паспорт №: индонезийски паспорт с номер A2062513. Друга информация: висш ръководител на Jemaah Islamiyah, който е заемал ръководни длъжности в Hilal Ahmar Society Indonesia (HASI). Дата на определянето съгласно член 2а, параграф 4, буква б): 13.3.2015 г.“

                              в)

                                 „Wiji Joko Santoso (известен(а) още като: a) Wijijoko Santoso, б) Abu Seif al-Jawi, в) Abu Seif). Дата на раждане: 14.7.1975 г. Място на раждане: Rembang, Jawa Tengah, Индонезия. Гражданство: индонезийско. Паспорт №: индонезийски паспорт с номер A2823222 (издаден на 28.5.2012 г., валиден до 28.5.2017 г. на името на Wiji Joko Santoso). Друга информация: ръководител на отдела за външните работи на Jemaah Islamiyah. Дата на определянето съгласно член 2а, параграф 4, буква б): 13.3.2015 г.“

                  2)

                  В категорията „Юридически лица, групи и образувания“ се добавя следното вписване:
                  „Hilal Ahmar Society Indonesia (HASI) (известна още като: a) Yayasan Hilal Ahmar, б) Indonesia Hilal Ahmar Society for Syria). Друга информация: a) привидно хуманитарна част на Jemaah Islamiyah; б) развива дейност в Lampung, Джакарта, Semarang, Yogyakarta, Solo, Surabaya и Makassar, Индонезия; в) не е свързана с хуманитарната група Международна федерация на Националните дружества на Червения кръст и Червения полумесец (МФЧК). Дата на определянето съгласно член 2а, параграф 4, буква б): 13.3.2015 г.“

                  3)

                  В категорията „Физически лица“ се заличават следните вписвания:

                              а)

                                 „Mustafa Mohamed Fadhil (известен още като a) Al Masri, Abd Al Wakil, б) Ali, Hassan, в) Anis, Abu, г) Elbishy, Moustafa Ali, д) Fadil, Mustafa Muhamad, е) Fazul, Mustafa, ж) Mohammed, Mustafa, з) Mustafa Ali Elbishy, и) Al-Nubi, Abu, ѝ) Hussein, к) Jihad, Abu, л) Khalid, м) Man, Nu, н) Yussrr, Abu). Дата на раждане: а) 23.6.1976 г., б) 1.1.1976 г. Място на раждане: Кайро, Египет. Националност: кенийска. Национален идентификационен номер: 12773667 (кенийска карта за самоличност); сериен №: 201735161. Дата на определянето, посочено в член 2а, параграф 4, буква б): 17.10.2001 г.“

                              б)

                                 „Ahmed Mohammed Hamed Ali (известен също като: a) Abdurehman, Ahmed Mohammed, б) Ahmed Hamed, в) Ali, Ahmed Mohammed, г) Ali, Hamed, д) Hemed, Ahmed, е) Shieb, Ahmed, ж) Abu Fatima, з) Abu Islam, и) Abu Khadiijah, ѝ) Ahmed The Egyptian, к) Ahmed, Ahmed, л) Al-Masri, Ahmad, м) Al-Surir, Abu Islam, н) Shuaib). Дата на раждане: 13.1.1967 г. Място на раждане: Badari, Asyout, Египет. Националност: египетска. Други сведения: Афганистан. Дата на определянето, посочено в член 2а, параграф 4, буква б): 17.10.2001 г.“

                              в)

                                 „Said Ali Al-Shihri (известен също като a) Sa'id Ali Jabir al-Kathim al-Shihri, б) Said Ali Al Shahri, в) Said Ali Jaber Al Khasaam Al Shahri, г) Said Ali Jaber Al Khassam, д) Abu-Sayyaf, е) Abu-Sufyan al-Azidi, ж) Abu-Sayyaf al-Shihri, з) Abu Sufian Kadhdhaab Matrook, и) Salah, ѝ) Salah Abu Sufyan, к) Salah al-Din, л) Abu Osama, м) Abu Sulaiman, н) Nur al-Din Afghani Azibk, о) Alahhaddm, п) Akhdam, р) Abu Sufian Al Azadi, с) Abu Asmaa). Дата на раждане: 12.9.1973 г. Място на раждане: Рияд, Саудитска Арабия. Националност: саудитска. Паспорт №: C102432 (паспорт на Саудитска Арабия, издаден на 22.4.2000 г.; изтекъл на 26.2.2005 г. Дата на издаване съгласно ислямското летоброене Хиджра 17.1.1421 г.; изтекъл на 17.1.1426 г. съгласно ислямското летоброене Хиджра; Национален идентификационен номер: 1008168450 (Саудитска Арабия). Допълнителна информация: арестуван в Съединените американски щати от 2001 до 2007 г. През януари 2010 г. е установено пребиваването му в Йемен. Дата на определянето, посочена в член 2а, параграф 4, буква б): 19.1.2010 г.“

                              г)

                                 „Hakimullah Mehsud (известен още като: а) Hakeemullah Mehsud, б) Zulfiqar). Дата на раждане: приблизително 1979 г. Място на раждане: Пакистан. Гражданство: пакистанско. Друга информация: а) по получени данни роден в Южен Вазиристан, Пакистан; б) счита се, че пребивава постоянно в Пакистан; в) предводител на Tehrik-e Taliban Pakistan (TTP), организация, базирана в племенните територии по границата между Афганистан и Пакистан. Дата на определянето, посочена в член 2а, параграф 4, буква б): 21.10.2010 г.“

                  4)

                  Записът „Khalifa Muhammad Turki Al-Subaiy (известен още като a) Khalifa Mohd Turki Alsubaie, б) Khalifa Mohd Turki al-Subaie, в) Khalifa Al-Subayi, г) Khalifa Turki bin Muhammad bin al-Suaiy). Дата на раждане: 1.1.1965 г. Място на раждане: Доха, Катар. Гражданство: катарско. Паспорт №: 00685868 (издаден в Доха на 5.2.2006 г. и изтичащ на 4.2.2010 г.). Номер на личната карта: 26563400140 (Катар). Адрес: Доха, Катар. Друга информация: Името на майката е Hamdah Ahmad Haidoos. Дата на определянето, посочена в член 2а, параграф 4, буква б): 10.10.2008 г.“ в категорията „Физически лица“ се заменя със следния текст:
                  „Khalifa Muhammad Turki Al-Subaiy (известен(а) още като: а) Khalifa Mohd Turki Alsubaie, б) Khalifa Mohd Turki al-Subaie, в) Khalifa Al-Subayi, г) Khalifa Turki bin Muhammad bin al-Suaiy, д) Abu Mohammed al-Qatari, е) Katrina). Дата на раждане: 1.1.1965 г. Място на раждане: Доха, Катар. Гражданство: катарско. Паспорт №: 00685868 (издаден в Доха на 5.2.2006 г. и изтичащ на 4.2.2011 г.). Номер на личната карта: 26563400140 (Катар). Адрес: Доха, Катар. Друга информация: Името на майката е Hamdah Ahmad Haidoos. Дата на определянето, посочена в член 2а, параграф 4, буква б): 10.10.2008 г.“


title: Регламент за изпълнение (ЕС) 2016/1135 на Комисията от 12 юли 2016 година за установяване на стандартни стойности при внос с цел определяне на входната цена на някои плодове и зеленчуци

text:
               13.7.2016

               BG

               Официален вестник на Европейския съюз

               L 188/19

         РЕГЛАМЕНТ ЗА ИЗПЪЛНЕНИЕ (ЕС) 2016/1135 НА КОМИСИЯТА
   от 12 юли 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 юли 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  174,2

                  ZZ

                  174,2

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  181,7

                  BO

                  217,8

                  CL

                  151,2

                  TR

                  134,0

                  UY

                  167,2

                  ZA

                  148,9

                  ZZ

                  166,8

                  0808 10 80

                  AR

                  161,4

                  BR

                  101,8

                  CL

                  129,1

                  CN

                  102,6

                  NZ

                  147,6

                  ZA

                  104,1

                  ZZ

                  124,4

                  0808 30 90

                  AR

                  121,5

                  CL

                  118,9

                  CN

                  91,9

                  NZ

                  154,1

                  ZA

                  121,8

                  ZZ

                  121,6

                  0809 10 00

                  TR

                  197,0

                  ZZ

                  197,0

                  0809 29 00

                  TR

                  289,0

                  ZZ

                  289,0

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2017/963 на Комисията от 7 юни 2017 година за разрешаване на употребата на препарат от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9553), ендо-1,4-бета-ксиланаза, получена от Trichoderma viride (NIBH FERM BP4842), и бацилозин, получен от Bacillus amyloliquefaciens (DSM 9554), като фуражна добавка за всички видове птици и отбити прасенца и за изменение на регламенти (ЕО) № 358/2005 и (ЕС) № 1270/2009 (притежател на разрешението Kemin Europa NV) (Текст от значение за ЕИП. )

text:
                  8.6.2017

                  BG

                  Официален вестник на Европейския съюз

                  L 145/18

            РЕГЛАМЕНТ ЗА ИЗПЪЛНЕНИЕ (ЕС) 2017/963 НА КОМИСИЯТА
      от 7 юни 2017 година
      за разрешаване на употребата на препарат от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9553), ендо-1,4-бета-ксиланаза, получена от Trichoderma viride (NIBH FERM BP4842), и бацилозин, получен от Bacillus amyloliquefaciens (DSM 9554), като фуражна добавка за всички видове птици и отбити прасенца и за изменение на регламенти (ЕО) № 358/2005 и (ЕС) № 1270/2009 (притежател на разрешението Kemin Europa NV)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

                  (2)

                  В съответствие с Директива 70/524/ЕИО бе разрешена безсрочната употреба на препарат от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9553), ендо-1,4-бета-ксиланаза, получена от Trichoderma viride (NIBH FERM BP4842), и бацилолизин, получен от Bacillus amyloliquefaciens (DSM 9554), като фуражна добавка за пилета за угояване — с Регламент (ЕО) № 358/2005 на Комисията (3), и за пуйки за угояване и отбити прасенца — с Регламент (ЕС) № 1270/2009 на Комисията (4). Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1 от Регламент (ЕО) № 1831/2003.

                  (3)

                  В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на препарата от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9553), ендо-1,4-бета-ксиланаза, получена от Trichoderma viride (NIBH FERM BP4842), и бацилолизин, получен от Bacillus amyloliquefaciens (DSM 9554), като фуражна добавка за пилета за угояване, пуйки за угояване и отбити прасенца, както и за ново разрешение като фуражна добавка за всички видове птици в съответствие с член 7 от посочения регламент. Заявителят поиска посочената добавка да бъде класифицирана в категорията „зоотехнически добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (4)

                  В становището си от 9 септември 2015 г. (5) Европейският орган за безопасност на храните („Органът“) заключи, че при предложените условия на употреба добавката не се отразява неблагоприятно върху здравето на животните и на човека, нито върху околната среда. Органът също така заключи, че употребата на посочения препарат може да бъде ефикасна при пилета за угояване, пуйки за угояване и кокошки носачки (6). Беше счетено, че тези заключения могат да се приложат и за пилета, отглеждани за кокошки носачки, и пуйки, отглеждани за разплод. Тъй като Органът също така счита, че начинът на действие на съдържащите се в добавката ензими може да се счита за сходен при всички видове птици, заключенията относно ефикасността при основните видове домашни птици могат да се екстраполират за видовете домашни птици с по-малко стопанско значение, както и за декоративни птици.

                  (5)

                  Органът не можа да стигне до заключение относно ефикасността по отношение на употребата на добавката при отбити прасенца поради липса на данни. Въпреки това в едно проучване има данни за значително повишено наддаване на тегло и подобрено съотношение фураж/наддаване спрямо контролните стойности, а резултатите от друго проучване показват подобрение в средното дневно наддаване на тегло при женските животни, въпреки че при мъжките животни този ефект не е установен. Тези доказателства, в допълнение към дългогодишната употреба на препарата, бяха приети за съществен показател за подобряването на зоотехническите параметри за наддаване на тегло. Поради това бе счетено, че предоставените данни отговарят на условията за доказване на ефикасността на добавката за отбити прасенца.

                  (6)

                  Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (7)

                  При оценката на препарата от ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94), ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94), алфа-амилаза, получена от Bacillus amyloliquefaciens (DSM 9553), ендо-1,4-бета-ксиланаза, получена от Trichoderma viride (NIBH FERM BP4842), и бацилолизин, получен от Bacillus amyloliquefaciens (DSM 9554), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (8)

                  Регламенти (ЕО) № 358/2005 и (ЕС) № 1270/2009 следва да бъдат съответно изменени.

                  (9)

                  Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.

                  (10)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешаване
      Разрешава се употребата на посочения в приложението препарат, който принадлежи към категорията„зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните при спазване на условията, определени в същото приложение.
      Член 2
      Изменения на Регламент (ЕО) № 358/2005
      В приложение I към Регламент (ЕО) № 358/2005 се заличава вписването E 1620 за ендо-1,3(4)-бета-глюканаза ЕC 3.2.1.6, ендо-1,4-бета-глюконаза EC 3.2.1.4, алфа-амилаза EC 3.2.1.1, бацилолизин EC 3.4.24.28 и ендо-1,4-бета-ксиланаза ЕС 3.2.1.8.
      Член 3
      Изменение на Регламент (ЕС) № 1270/2009
      Регламент (ЕС) № 1270/2009 се изменя, както следва:

                  1)

                  Член 2 се заличава.

                  2)

                  Приложение II се заличава.

            Член 4
      Преходни мерки
      Посоченият в приложението препарат и съдържащите го фуражи, които са произведени и етикетирани преди 28 декември 2017 г. в съответствие с правилата, приложими преди 28 юни 2017 г., могат да продължат да се пускат на пазара и да се употребяват до изчерпване на складовите наличности.
      Член 5
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 7 юни 2017 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

         (3)  Регламент (ЕО) № 358/2005 на Комисията от 2 март 2005 г. относно разрешенията за употребата на някои добавки без ограничение във времето и разрешенията за нови видове употреба на добавки, които са вече разрешени за употреба при храненето на животни (ОВ L 57, 3.3.2005 г., стр. 3).

         (4)  Регламент (ЕС) № 1270/2009 на Комисията от 21 декември 2009 г. относно безсрочното разрешаване на определени добавки във фуражите (ОВ L 339, 22.12.2009 г., стр. 28).

         (5)  EFSA Journal (Бюлетин на ЕОБХ), 2015; 13(9):4234.

         (6)  Поради липсата на подходящи данни относно оползотворяването на ензимите не беше възможно в проучванията за ефикасността да се достигне до заключения относно ефикасността при препоръчителната доза, като вместо това заключенията бяха изготвени въз основа на изчисления и се отнасят само до номиналната доза.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     Единици за активност/kg пълноценен фураж със съдържание на влага 12 %

                        Категория: „зоотехнически добавки“. Функционална група: „подобрители, увеличаващи смилаемостта на храната“

                     4a1620i

                     Kemin Europa NV

                     Ендо-1,3(4)-бета-глюканаза
                     ЕС 3.2.1.6
                     Ендо-1,4-бета-глюканаза
                     ЕС 3.2.1.4
                     Алфа-амилаза
                     ЕС 3.2.1.1
                     Ендо-1,4-бета-ксиланаза EC 3.2.1.8
                     Бацилолизин
                     ЕС 3.4.24.28

                        Състав на добавката

                     Препарат от:

                                 —

                                 ендо-1,3(4)-бета-глюканаза, получена от Aspergillus aculeatinus (класифицирано по-рано като Aspergillus aculeatus) (CBS 589.94),

                                 —

                                 ендо-1,4-бета-глюканаза, получена от Trichoderma reesei (класифицирано по-рано като Trichoderma longibrachiatum) (CBS 592.94),

                                 —

                                 алфа-амилаза, получена от Bacillus amyloliquefaciens (DSM 9553),

                                 —

                                 ендо-1,4-бета-ксиланаза, получена от Trichoderma viride (NIBH FERM BP4842),

                                 —

                                 бацилолизин, получен от Bacillus amyloliquefaciens (DSM 9554), с минимална активност:

                                 —

                                 ендо-1,3(4)-бета-глюканаза: 2 350  U (1)/g,

                                 —

                                 ендо-1,4-бета-глюканаза: 18 000  U (2)/g,

                                 —

                                 алфа-амилаза: 400 U (3)/g,

                                 —

                                 ендо-1,4-бета-ксиланаза: 35 000  U (4)/g,

                                 —

                                 бацилолизин 1 700  U (5)/g

                           В твърдо състояние

                        Характеристика на активното вещество

                                 —

                                 ендо-1,3(4)-бета-глюканаза, получена от Aspergillus aculeatinus (CBS 589.94),

                                 —

                                 ендо-1,4-бета-глюканаза, получена от Trichoderma reesei (CBS 592.94),

                                 —

                                 алфа-амилаза, получена от Bacillus amyloliquefaciens (DSM 9553),

                                 —

                                 ендо-1,4-бета-ксиланаза, получена от Trichoderma viride (NIBH FERM BP4842),

                                 —

                                 бацилолизин, получен от Bacillus amyloliquefaciens (DSM 9554).

                     Пилета за угояване
                     Пилета, отглеждани за кокошки носачки
                     Видове птици с по-малко стопанско значение за носачки
                     Видове птици с по-малко стопанско значение, отглеждани за носачки
                     Декоративни птици
                     Прасенца (отбити)

                     —

                     Ендо-1,3(4)-бета-глюканаза
                     1 175  U
                     Ендо-1,4-бета-глюканаза
                     9 000  U
                     Алфа-амилаза
                     200 U
                     Ендо-1,4-бета-ксиланаза
                     17 500  U
                     Бацилолизин
                     850 U

                     —

                                 1.

                                 В упътването за употреба на добавката и премиксите се посочват условията на съхранение и устойчивостта при топлинна обработка.

                                 2.

                                 За използване при отбити прасенца с телесно тегло до 35 kg.

                                 3.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за дихателна защита и за защита на кожата.

                                 4.

                                 Препоръчително ниво на употреба при кокошки носачки: ендо-1,3(4)-бета-глюканаза: 1 175  U; ендо-1,4-бета-глюканаза: 9 000  U; алфа-амилаза: 200 U; ендо-1,4-бета-ксиланаза: 17 500  U; бацилолизин: 850 U/kg пълноценен фураж.

                     28 юни 2027 г.

                        Метод за анализ
                         (6)

                     За определянето във фуражни добавки на:

                                 —

                                 ендо-1,3(4)-бета-глюканаза във фуражните добавки: колориметричен метод, основан на ензимна хидролиза на глюканаза върху ечемичен бета-глюканов субстрат при pH 7,5 и температура 30 °C,

                                 —

                                 ендо-1,4-бета-глюканаза във фуражните добавки: колориметричен метод, основан на ензимна хидролиза на целулаза върху карбоксиметилцелулоза при pH 4,8 и температура 50 °C,

                                 —

                                 алфа-амилаза във фуражните добавки: колориметричен метод, основан на образуването на водоразтворими багрилни фрагменти, получени при действието на амилаза върху субстрати от полимер на напречно свързана с азурин скорбяла при pH 7,5 и температура 37 °C,

                                 —

                                 ендо-1,4-бета-ксиланаза във фуражните добавки: колориметричен метод, основан на ензимна хидролиза на ксиланаза върху субстрат от ксилан от брезово дърво при pH 5,3 и температура 50 °C,

                                 —

                                 бацилолизин: колориметричен метод, основан на освобождаването на азобагрило в резултат на действието на протеаза върху азоказеинов субстрат при pH 7,5 и 37 °C.

                           За определянето в премикси и фуражи на:

                                 —

                                 ендо-1,3(4)-бета-глюканаза: метод за изпитване върху плака, основан на разпространението на глюканаза и последващото обезцветяване на червената агарна среда поради хидролизата на бета-глюкан,

                                 —

                                 ендо-1,4-бета-глюканаза: колориметричен метод, основан на количественото определяне на водоразтворимите багрилни фрагменти, получени при действието на целулаза върху неразтворим във вода субстрат от хидроксиетилцелулоза, напречно свързана с азурин,

                                 —

                                 алфа-амилаза: колориметричен метод, основан на образуването на водоразтворими сини фрагменти, получени при действието на амилаза върху напречно свързани с азурин неразтворими оцветени в синьо скорбялни полимерни субстрати,

                                 —

                                 ендо-1,4-бета-ксиланаза: колориметричен метод, основан на количественото определяне на водоразтворимите багрилни фрагменти, получени при действието на ксиланаза върху пшеничен арабиноксилан, напречно свързан с азурин,

                                 —

                                 бацилолизин: метод за изпитване върху плака, основан на дифузията на протеаза в азоказеинова агарна среда и последващата хидролиза на казеин.

                     Всички видове пуйки
                     Кокошки носачки
                     Видове птици с по-малко стопанско значение за угояване

                     Ендо-1,3(4)-бета-глюканаза
                     588 U
                     Ендо-1,4-бета-глюканаза
                     4 500  U
                     Алфа-амилаза
                     100 U
                     Ендо-1,4-бета-ксиланаза
                     8 750  U
                     Бацилолизин
                     425 U

            (1)  U е количеството ензим, което освобождава 0,0056 микромола редуциращи захари (глюкозни еквиваленти) от ечемичен бета-глюкан на минута при pH 7,5 и температура 30 °C.

            (2)  1 U е количеството ензим, което освобождава 0,0056 микромола редуциращи захари (глюкозни еквиваленти) от карбоксиметилцелулоза на минута при pH 4,8 и температура 50 °C.

            (3)  U е количеството ензим, което хидролизира 1 микромол глюкозидни свързвания от водонеразтворим скорбялен полимерен субстрат с мрежеста структура на минута при pH 7,5 и температура 37 °С.

            (4)  1 U е количеството ензим, което освобождава 0,0067 микромола редуциращи захари (ксилозни еквиваленти) от ксилана на дървесината от бреза на минута при pH 5,3 и температура 50 °C.

            (5)  1 U е количеството ензим, който прави разтворим 1 микрограм субстрат азо-казеин за минута при pH 7,5 и температура 37 °С.

            (6)  Подробна информация за методите за анализ може да бъде намерена на следния интернет адрес на референтната лаборатория: https://ec.europa.eu/jrc/en/eurl/feed-additives/evaluation-reports.


title: Регламент за изпълнение (ЕС) 2016/1827 на Комисията от 14 октомври 2016 година за изменение за 255-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда

text:
               15.10.2016

               BG

               Официален вестник на Европейския съюз

               L 279/90

         РЕГЛАМЕНТ ЗА ИЗПЪЛНЕНИЕ (ЕС) 2016/1827 НА КОМИСИЯТА
   от 14 октомври 2016 година
   за изменение за 255-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, обхванати от мерките за замразяване на средства и икономически ресурси съгласно посочения регламент.

               (2)

               На 11 октомври 2016 г. Комитетът по санкциите към Съвета за сигурност на Организацията на обединените нации (ООН) реши да извади едно физическо лице и да измени едно вписване от списъка на лицата, групите и образуванията, спрямо които следва да се прилага замразяването на средства и икономически ресурси. Приложение I към Регламент (ЕО) № 881/2002 следва да бъде съответно актуализирано,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 октомври 2016 година.

            За Комисията,

            от името на председателя,

            Изпълняващ длъжността началник на Службата за инструментите в областта на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:

                  1)

                  В категорията „Физически лица“ се заличава следното вписване:
                  „Nasir 'Abd-Al-Karim 'Abdullah Al-Wahishi (известен още като a) Nasir al-Wahishi, б) Abu Basir Nasir al-Wahishi, в) Naser Abdel Karim al-Wahishi, г) Nasir Abd al-Karim al-Wuhayshi, д) Abu Basir Nasir Al-Wuhayshi, е) Nasser Abdul- karim Abdullah al-Wouhichi, ж) Abu Baseer al-Wehaishi, з) Abu Basir Nasser al-Wuhishi, и) Abdul Kareem Abdullah Al-Woohaishi, й) Nasser Abdelkarim Saleh Al Wahichi, к) Abu Basir, л) Abu Bashir). Дата на раждане: а) 1.10.1976 г., б) 8.10.1396 г. (съгласно ислямското летоброене Хиджра). Място на раждане: Йемен. Гражданство: йеменско. Паспорт №: 40483 (номер на йеменски паспорт, издаден на 5.1.1997 г.). Други сведения: по получени данни починал в Йемен през януари 2015 г. Дата на определянето, посочено в член 7г, параграф 2, подточка i): 19.1.2010 г.“.

                  2)

                  Следното вписване в категорията „Физически лица“ се заменя, както следва:
                  „Yazid Sufaat (известен още като: a) Joe, б) Abu Zufar). Адрес: Taman Bukit Ampang, Selangor, Малайзия. Дата на раждане: 20.1.1964 г. Място на раждане: Johor, Малайзия. Гражданство: малайзийско. Паспорт №: A 10472263. Национален идентификационен номер: 640120-01-5529. Дата на определянето, посочено в член 2a, параграф 4, буква б): 9.9.2003 г.“ се заменя със следното:
                  „Yazid Sufaat (известен още като: a) Joe, б) Abu Zufar). Адрес: a) Taman Bukit Ampang, Selangor, Малайзия (предишен адрес), б) Малайзия (в затвор от 2013 г.). Дата на раждане: 20.1.1964 г. Място на раждане: Johor, Малайзия. Гражданство: малайзийско. Паспорт №: A 10472263. Национален идентификационен номер: 640120-01-5529. Дата на определянето, посочено в член 7г, параграф 2, подточка i): 9.9.2003 г.“.


title: Регламент за изпълнение (ЕС) № 929/2014 на Комисията от 27 август 2014 година за одобрение на изменение, което не е несъществено, в спецификацията на название, вписано в Регистъра на защитените наименования за произход и защитените географски указания [Fungo di Borgotaro (ЗГУ)]

text:
               29.8.2014

               BG

               Официален вестник на Европейския съюз

               L 258/3

         РЕГЛАМЕНТ ЗА ИЗПЪЛНЕНИЕ (ЕС) № 929/2014 НА КОМИСИЯТА
   от 27 август 2014 година
   за одобрение на изменение, което не е несъществено, в спецификацията на название, вписано в Регистъра на защитените наименования за произход и защитените географски указания [Fungo di Borgotaro (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Fungo di Borgotaro“, регистрирано по силата на Регламент (ЕО) № 1107/96 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията, свързано с названието „Fungo di Borgotaro“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 август 2014 година.

            За Комисията,

            от името на председателя,

         Tonio BORG

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1107/96 на Комисията от 12 юни 1996 г.относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1).

      (3)  ОВ C 122, 25.4.2014 г., стр. 4.